Bokassa forsøkte å rettferdiggjøre handlingene sine ved å hevde at å opprette et monarki ville få Sentral-Afrika til å «skille seg ut» fra resten av kontinentet, og få verdens respekt. Tross invitasjoner var det ingen utenlandske statsoverhoder til stede under kroningen. Mange mente at Bokassa var sinnssyk, og sammenlignet hans egoistiske ekstravaganse med Afrikas andre velkjente eksentriske diktator – Ugandas Idi Amin.